**Ministru kabineta noteikuma projekta**

### **“Grozījums Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir papildināt vakcinējamo personu V grupu, kas saistītas ar vakcināciju pret Covid-19, lai nodrošinātu vitāli svarīgu publiskā pakalpojuma nodrošināšanu valsts valodas jomā, kā arī veselībai drošu izglītības procesa kontroles veikšanu izglītības iestādēs, kurās notiek klātienes mācību process. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | Izglītības un zinātnes ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No epidemioloģiskām indikācijām ir pamatots prioritāri vakcinēt personas, kuras uzturas paaugstinātas inficēšanās apstākļos, kur nav iespējams ievērot distancēšanos, un kuras saskaras ar lielu skaitu citu cilvēku. 1. Pamatojoties uz Ministru kabineta 2009.gada 30.jūnija noteikumu Nr.682 „Valsts izglītības satura centra nolikums” 2.10. punktu, Valsts izglītības satura centrs (turpmāk – centrs) nodrošina valsts valodas prasmes pārbaudi (turpmāk – pārbaude). Pārbaudes rezultātā persona saņem valsts valodas prasmes apliecību, kas ir obligāts dokuments: 1) lai varētu uzsākt darba attiecības; 2) lai persona varētu pretendēt uz pastāvīgās uzturēšanās atļaujas iegūšanu; 3) lai persona varētu pretendēt uz Eiropas Savienības pastāvīgā iedzīvotāja statusa saņemšanu.Ņemot vērā Covid-19 infekcijas izplatības pārvaldības likumā noteiktos principus, ka publisku un sabiedrībai nozīmīgu pakalpojumu pieejamības ierobežošana ir pieļaujama tikai tādā mērā, cik tas nepieciešams sabiedrības veselības un drošības nodrošināšanai, kā arī pakalpojumu sniegšanā un saņemšanā iesaistīto personu veselībai un drošībai. Pēc būtības pārbaude ir izglītības pakalpojums un pārbaudē pakalpojuma sniedzēji un pakalpojuma saņēmēji ir savstarpēji svešas personas.Pārbaude notiek saskaņā ar Ministru kabineta 2009.gada 7.jūlija noteikumiem Nr.733 “Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi”. Pārbaudes ir jānodrošina aptuveni 24 vietās dažādos Latvijas reģionos (apm.65% Rīgā; 25% Latgales reģiona dažādās pilsētās). Katrā no pārbaudes vietām ir jānokļūst minimums trim komisijas locekļiem, kuru skaitā neietilpst automašīnas vadītājs. Pārbaudes tiek nodrošinātas dažādu iestāžu telpās (izņemot Rīgu), kurās notiek arī citi pasākumi..2. Pamatojoties uz Izglītības likuma 20.panta trešo un ceturto daļu un Ministru kabineta 2013.gada 23.aprīļa noteikumiem Nr.225 “Izglītības kvalitātes valsts dienesta nolikums”, viena no svarīgām Izglītības kvalitātes valsts dienesta (turpmāk - dienests) funkcijām ir kontrolēt izglītības procesu izglītības iestādēs. Lai minēto funkciju nodrošinātu, dienesta darbiniekiem ir tiesības apmeklēt jebkuras izglītības iestādes telpas un citas telpas, kas saistītas ar izglītības procesa norisi, kā arī veikt pārbaudes izglītības iestādēs uz vietas. Ņemot vērā, ka šobrīd izglītības process ir atļauts daļēji klātienē, tad dienesta darbiniekiem, lai pārbaudītu un kontrolētu, vai izglītības process notiek atbilstoši normatīvo aktu prasībām, tai skaitā epidemioloģisko normu prasībām, ir jāveic pārbaudes uz vietas izglītības iestādēs. Izvērtējot epidemioloģiskos Covid-19 riskus publiskā pakalpojuma sniegšanā valsts valodas pārbaudes komisijas darbā, valsts valodas prasmes pārbaudes procesā iesaistīto personu, dienesta darbinieku un citu kritiski svarīgo izglītības jomas pārstāvju veselības un drošības aspektus, ir pamats papildināt noteikuma projekta 3.pielikumā V grupu ar kritiski svarīgām personām izglītības jomā. |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izstrādāja Izglītības un zinātnes ministrija.  |
| 4. | Cita informācija | Projekts tiešā veidā attiecas uz izglītības politiku un veselības politiku. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, iesaistītie Valsts izglītības satura centra, Izglītības kvalitātes valsts dienesta darbinieki un kritiski svarīgie izglītības jomas pārstāvji. |
| 2. | Tiesiskā regulējuma ietekme uz tautsaimniecību un administratīvo slogu | Covid – 19 infekcijas izplatību šobrīd nav iespējams prognozēt, tādēļ nav iespējams prognozēt projekta ietekmi uz administratīvo slogu. Projektam būs pozitīva ietekme uz tautsaimniecību vakcinācijas procesa attīstības ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas neietekmē. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Ņemot vērā to, ka projekts tiek virzīts steidzamības kārtībā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Veselības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju.  |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretārs J. Volberts

Dambīte, 65804934

daiga.dambite@izm.gov.lv